pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.ดีอี เปิดสัมมนา “GOV Cloud 2023”  ชูนโยบาย Cloud First ต่อยอดคลาวด์กลาง GDCC
วันพฤหัสบดีที่ 14 ธันวาคม 2566
รมว.ดีอี เปิดสัมมนา “GOV Cloud 2023”  ชูนโยบาย Cloud First ต่อยอดคลาวด์กลาง GDCC
รมว.ดีอี เปิดสัมมนา “GOV Cloud 2023”  ชูนโยบาย Cloud First ต่อยอดคลาวด์กลาง GDCC
วันนี้ (14 ธันวาคม) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานเปิดงานสัมมนา “GOV Cloud 2023 : Government Innovation with Cloud” พร้อมกล่าวถึงนโยบายรัฐบาลและแนวทางการขับเคลื่อนดิจิทัลเพื่อเศรษฐกิจและสังคม การนําเสนอความสําเร็จของโครงการคลาวด์กลางภาครัฐ GDCC ซึ่งปัจจุบันรองรับหน่วยงานใช้บริการมากกว่า 800 หน่วยงาน และมีระบบงานหลัก ๆ ของรัฐที่โอนย้ายมายังระบบคลาวด์กลางแล้วกว่า 3,000 ระบบงาน พร้อมชูนโยบาย Cloud First รองรับภาครัฐที่จะสร้างสรรค์นวัตกรรมบริการต่าง ๆ ให้เข้าถึงประชาชนอย่างสะดวกรวดเร็ว รวมถึงการพัฒนานวัตกรรมด้านปัญญาประดิษฐ์ (AI) และส่งเสริมการใช้ AI อย่างปลอดภัย จัดโดยกระทรวงดิจิทัลเพื่อเศรษฐกิจและสังคม ร่วมกับ สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) และ บริษัท โทรคมนาคมแห่งชาติ จํากัด (มหาชน) โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม พร้อมด้วยผู้บริหารหน่วยงานในสังกัดกระทรวงฯ เข้าร่วม ณ อาคารสํานักงานใหญ่ บริษัท โทรคมนาคมแห่งชาติ จํากัด (มหาชน) กรุงเทพฯ
_________________
รัฐบาลไทย-ข่าวทำเนียบรัฐบาล-สธ. แจงแผนการตรวจราชการ ปี 67 เน้นกำกับติดตามการขับเคลื่อน 13 นโยบาย
วันพฤหัสบดีที่ 14 ธันวาคม 2566
สธ. แจงแผนการตรวจราชการ ปี 67 เน้นกํากับติดตามการขับเคลื่อน 13 นโยบาย
ปลัดกระทรวงสาธารณสุข ชี้แจงแผนการตรวจราชการกระทรวงสาธารณสุข ประจําปีงบประมาณ 2567 เน้นการกํากับติดตามงาน 13 นโยบายของกระทรวง ส่วนแผนตรวจราชการเพิ่มขึ้น 1 กรณี เป็นการตรวจราชการกรณีพิเศษ
ปลัดกระทรวงสาธารณสุข ชี้แจงแผนการตรวจราชการกระทรวงสาธารณสุข ประจําปีงบประมาณ 2567 เน้นการกํากับติดตามงาน 13 นโยบายของกระทรวง ส่วนแผนตรวจราชการเพิ่มขึ้น 1 กรณี เป็นการตรวจราชการกรณีพิเศษ สําหรับกํากับติดตามการนโยบาย Quick Win ส่วนแนวทางการตรวจและนิเทศงานใช้รูปแบบใหม่ง่ายต่อผู้รับนิเทศและผู้นิเทศ
วันนี้ (14 ธ.ค. 2566) นพ.โอภาส การย์กวินพงศ์ ปลัดกระทรวงสาธารณสุข เป็นประธานประชุมชี้แจงแผนการตรวจราชการกระทรวงสาธารณสุข ประจําปีงบประมาณ 2567 โดยมี นพ.กิตติศักดิ์ อักษรวงศ์ รักษาราชการแทนรองปลัดกระทรวงสาธารณสุข นพ.สวัสดิ์ อภิวัจนีวงศ์ รักษาการในตําแหน่งหัวหน้าผู้ตรวจราชการกระทรวงสาธารณสุข ผู้บริหารส่วนกลางและส่วนภูมิภาค เข้าร่วมทั้งประชุมออนไซต์และออนไลน์
นพ.โอภาส กล่าวว่า การตรวจราชการเป็นกลไกสําคัญที่จะกํากับติดตามการดําเนินงานด้านการแพทย์และการสาธารณสุขให้สําเร็จตามเป้าหมายที่กําหนด และเกิดประโยชน์สูงสุดต่อประชาชน โดยในวันนี้มีการถ่ายทอดทิศทางระบบการตรวจราชการประจําปี 2567 และชี้แจงทําความเข้าใจในกรอบประเด็นแนวทางการตรวจ เพื่อให้ผู้เกี่ยวข้องแต่ละระดับได้รับทราบและมีการปฏิบัติงานเป็นไปในทิศทางเดียวกัน สําหรับแนวทางการตรวจราชการในปีนี้ จะเน้นติดตามการดําเนินงาน 13 นโยบายกระทรวงสาธารณสุข พ.ศ.2567 รวมถึงปรับตัวชี้วัดให้กระชับเน้น output / outcome และการใช้ข้อมูลที่มีในระบบ รวมถึงสร้างกลไกในการติดตามและประเมินผลโดยหน่วยงานต่างๆ ที่เกี่ยวข้อง และใช้หลัก Grouping /Clustering และ House Model เป็นแนวทาง
โดยในปีนี้ กระทรวงสาธารณสุขได้กําหนดตัวชี้วัดสอดคล้องกับนโยบายรัฐบาล ผู้บริหารระดับสูง ยุทธศาสตร์ชาติ และระบบงานของหน่วยบริการ มี 9 ประเด็น 40 ตัวชี้วัด และกําหนดแผนการตรวจราชการไว้ 3 กรณี คือ 1.การตรวจราชการกรณีปกติ เป็นการตรวจราชการตามนโยบายกระทรวงสาธารณสุข (2 รอบ/ปี) และการตรวจราชการตามปัญหาสําคัญของแต่ละพื้นที่ทั้ง 12 เขตสุขภาพ เพื่อผลักดันการแก้ไขปัญหาด้านสุขภาพของประชาชนได้อย่างครอบคลุม 2.การตรวจราชการกรณีพิเศษ เป็นการกํากับติดตามการดําเนินงานให้เป็นไปตามเป้าหมายQuick Win 100 วัน ตามนโยบายกระทรวงสาธารณสุข และ 3.การตรวจราชการแบบบูรณาการร่วมกับ สํานักนายกรัฐมนตรี เป็นกระบวนการกํากับติดตามเพื่อผลักดันให้เกิดการผนึกกําลังระหว่างส่วนราชการที่เกี่ยวข้องให้บรรลุผลสําเร็จตามแผนการตรวจราชการแบบบูรณาการในภาพรวมของประเทศ
********************************************** 14 ธันวาคม 2566
รัฐบาลไทย-ข่าวทำเนียบรัฐบาล-ป่าชายเลน นำความสมดุลสู่ท้องทะเล  สารคดีเฉลิมพระเกียรติ ชุด ร้อยไทยด้วยดวงใจ ปี ๒๕๖๖
วันพฤหัสบดีที่ 14 ธันวาคม 2566
ป่าชายเลน นําความสมดุลสู่ท้องทะเล  สารคดีเฉลิมพระเกียรติ ชุด ร้อยไทยด้วยดวงใจ ปี ๒๕๖๖
สารคดีเฉลิมพระเกียรติ ชุด ร้อยไทยด้วยดวงใจ ปี ๒๕๖๖ เฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
#โรงเรียนจิตอาสาพระราชทาน
#จิตอาสา904
#จิตอาสา
รัฐบาลไทย-ข่าวทำเนียบรัฐบาล-​ชนินทร์ ชูแก้จนด้วยที่ดินทำกิน 50 ล้านไร่ เดินหน้า 4 ยุทธศาสตร์ กระจายที่ดิน-เสริมเงินทุน-สร้างอาชีพ-พัฒนาโฉนดดิจิทัล
วันพฤหัสบดีที่ 14 ธันวาคม 2566
14/12/2566
​ชนินทร์ ชูแก้จนด้วยที่ดินทํากิน 50 ล้านไร่ เดินหน้า 4 ยุทธศาสตร์ กระจายที่ดิน-เสริมเงินทุน-สร้างอาชีพ-พัฒนาโฉนดดิจิทัล
​ชนินทร์ ชูแก้จนด้วยที่ดินทํากิน 50 ล้านไร่ เดินหน้า 4 ยุทธศาสตร์ กระจายที่ดิน-เสริมเงินทุน-สร้างอาชีพ-พัฒนาโฉนดดิจิทัล
วันนี้ (14 ธันวาคม 2566) นายชนินทร์ รุ่งธนเกียรติ รองเลขาธิการนายกรัฐมนตรี กล่าวถึงโครงการสัมมนา “การส่งเสริมอาชีพให้ประชาชนในพื้นที่ที่รัฐจัดให้ (คทช.) กับนโยบายการค้าและสิ่งแวดล้อม” ที่จัดขึ้น ณ อาคารรัฐประศาสนภักดี ศูนย์ราชการเฉลิมพระเกียรติ 80 พรรษา ที่มีนายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์เป็นประธาน ว่ากระบวนการจัดการเรื่องที่ดินทํากิน เป็นหนึ่งในภารกิจที่รัฐบาลนายกเศรษฐา ทวีสิน ให้ความสําคัญมาก และสอดคล้องกับแนวนโยบายจัดสรรที่ดินทํากิน 50 ล้านไร่ที่พรรคเพื่อไทยใช้ในการรณรงค์มาโดยตลอด เพื่อเป็นหลักประกันทางอาชีพและคุณภาพชีวิตให้พี่น้องประชาชน ทั้งนี้ใน 100 วันแรกของการบริหารงาน จึงได้เร่งรัดการทํางานของสํานักงานคณะกรรมการนโยบายที่ดินแห่งชาติ (สคทช.) ภายใต้ 4 ยุทธศาสตร์หลัก ได้แก่
1. เร่งรัดการออกเอกสารสิทธิ์ที่ดินทํากิน โดยให้หนังสืออนุญาตทํากินในพื้นที่ของรัฐ ประเภท คทช. ที่สามารถตกทอดสู่ทายาทได้ ในพื้นที่เป้าหมาย 1,582 พื้นที่ รวมเนื้อที่ 5.8 ล้านไร่
2. ยกระดับเอกสาร คทช. ให้เป็นหลักทรัพย์ในการกู้เงินกับธนาคารเพื่อการเกษตรและสหกรณ์ (ธกส.) ได้ เพื่อเพิ่มโอกาสในการเข้าถึงแหล่งทุนในการประกอบอาชีพ
3. ส่งเสริมอาชีพให้เกษตรกรในกลุ่มพื้นที่ที่จัดสรรที่ดินให้ ให้เกิดการรวมกลุ่มวิสาหกิจและพัฒนาสินค้าร่วมกัน เพื่อความยั่งยืนในการสร้างรายได้ ดังที่เห็นมาร่วมออกบูธในงานแสดงสินค้าในงานนี้ด้วย
4. ใช้เทคโนโลยีเพื่อปฏิรูปฐานข้อมูลที่ดินให้ทันสมัย ด้วยระบบแผนที่ One-Map โดยใช้ฐานข้อมูลที่ดินออนไลน์กลางของรัฐแบบบูรณาการเส้นเดียวกันทุกหน่วยงาน มาตราส่วน 1:4000 ด้วยการยิงพิกัดดาวเทียม เพื่อขจัดปัญหาข้อพิพาทการทับซ้อนของแนวเขตที่ดินของรัฐ และเร่งรัดการศึกษากฎหมายเพื่อใช้ระบบ “โฉนดดิจิทัล” แทนการแนบแผนที่แนบท้ายแบบกระดาษ ในการติดต่อประสานงานกับหน่วยงานของรัฐ
“นอกเหนือจากการลดค่าครองชีพและแก้ปัญหาหนี้สินที่ได้เร่งดําเนินการไปแล้ว รัฐบาลยังให้ความสําคัญกับการแก้ปัญหาเรื่องที่ดินทํากิน ที่ควบคู่ไปกับการพัฒนาอาชีพ และช่วยให้ประชาชนเข้าถึงแหล่งเงินทุนด้วย โดยหากทําได้สําเร็จจะเป็นการแก้ปัญหาความยากจน ผ่านการกระจายโอกาสในการประกอบอาชีพให้พี่น้องประชาชนได้อย่างยั่งยืน” นายชนินทร์กล่าว
รัฐบาลไทย-ข่าวทำเนียบรัฐบาล-นายกฯ ให้สัมภาษณ์ก่อนเดินทางญี่ปุ่น พร้อมพูดคุย กระชับความร่วมมือไทย ญี่ปุ่น การค้าการลงทุน พร้อมพูดคุยนักธุรกิจยานยนต์ สนับสนุนการลงทุนเพิ่มโดยเฉพาะอย่างยิ่งธุรกิจยานยนต์อีวี
วันพฤหัสบดีที่ 14 ธันวาคม 2566
นายกฯ ให้สัมภาษณ์ก่อนเดินทางญี่ปุ่น พร้อมพูดคุย กระชับความร่วมมือไทย ญี่ปุ่น การค้าการลงทุน พร้อมพูดคุยนักธุรกิจยานยนต์ สนับสนุนการลงทุนเพิ่มโดยเฉพาะอย่างยิ่งธุรกิจยานยนต์อีวี
นายกฯ ให้สัมภาษณ์ก่อนเดินทางญี่ปุ่น พร้อมพูดคุย กระชับความร่วมมือไทย ญี่ปุ่น การค้าการลงทุน พร้อมพูดคุยนักธุรกิจยานยนต์ สนับสนุนการลงทุนเพิ่มโดยเฉพาะอย่างยิ่งธุรกิจยานยนต์อีวี
วันนี้ (14 ธันวาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่านายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์ก่อนเดินทางจากท่าอากาศยานทหาร กองบิน 6 (บน.6) เพื่อเข้าร่วมการประชุมสุดยอดอาเซียน-ญี่ปุ่น สมัยพิเศษ เพื่อฉลองวาระครบรอบ 50 ปี ความสัมพันธ์อาเซียน-ญี่ปุ่น ณ ท่าอากาศยานทหาร กองบิน 6 (บน.6)
นายกรัฐมนตรีตอบคําถามถึงความคาดหวังในการเดินทางครั้งนี้ รวมทั้งการเดินทางเยือนญี่ปุ่นครั้งแรกว่า มีเรื่องต้องพูดคุยกับหลายภาคส่วน รวมทั้งจะมีการพบปะกับสมเด็จมหาบวรธิบดี ฮุน มาแนตนายกรัฐมนตรีกัมพูชา และร่วมรับประทานอาหารค่ําแบบส่วนตัวกับเจ้าชายอับดุล มาทีน แห่งบรูไน ซึ่งกําลังจะเข้าพิธีอภิเษกสมรส ส่วนการพูดคุยกับนักธุรกิจ จะมีการพบปะกับนักธุรกิจรายใหญ่หลายราย โดยเฉพาะอย่างยิ่งอุตสาหกรรมยานยนต์ บริษัท Panasonic และมีอีกหลายราย ซึ่งจะสนับสนุนให้มีการลงทุนเพิ่ม โดยเฉพาะอย่างยิ่งยานยนต์ไฟฟ้า (EV)
และในครั้งนี้นักธุรกิจที่จะร่วมเดินทางไปพูดคุยเจรจากับฝ่ายญี่ปุ่น ได้แก่ นายพรวุฒิ สารสิน ประธานบริษัท ฮอนด้า ออโตโมบิล(ประเทศไทย) และนายกลินท์ สารสินประธานคณะกรรมการ บริษัท โตโยต้า มอเตอร์ ประเทศไทย
นายกรัฐมนตรีกล่าวว่า แม้ว่าจะมีแสงสว่างที่เป็นความหวังในการแก้ปัญหาเศรษฐกิจอยู่เสมอก็ยังหนักใจเพราะนายกรัฐมนตรีแบกความหวังปากท้องของพี่น้องประชาชนทั้ง 60 ล้านคน
ทั้งนี้ ญี่ปุ่นเป็นประเทศที่ลงทุนสูงสุดในช่วง 50 ปีที่ผ่านมา จึงจะมีการพูดคุยเพื่อให้การค้าการลงทุนเข้มแข็งมากขึ้น และเพื่ออํานวยความสะดวกให้กับทั้งสองประเทศสะดวกสบายมากขึ้น ทั้งทางการค้าและการลงทุน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงกลาโหมเยี่ยมชมบูธสำนักงานปลัดกระทรวงกลาโหมและสมาคมภริยาข้าราชการสำนักงานปลัดกระทรวงกลาโหม และเหล่าทัพ ในงานกาชาด ประจำปี ๒๕๖๖ ณ สวนลุมพินี
วันพฤหัสบดีที่ 14 ธันวาคม 2566
รัฐมนตรีว่าการกระทรวงกลาโหมเยี่ยมชมบูธสํานักงานปลัดกระทรวงกลาโหมและสมาคมภริยาข้าราชการสํานักงานปลัดกระทรวงกลาโหม และเหล่าทัพ ในงานกาชาด ประจําปี ๒๕๖๖ ณ สวนลุมพินี
วันพุธที่ ๑๓ ธันวาคม ๒๕๖๖ นายสุทิน คลังแสง รัฐมนตรีว่าการกระทรวงกลาโหม พร้อมด้วย นางฉวีวรรณ คลังแสง ภริยา ได้เยี่ยมชมงานกาชาด ประจําปี ๒๕๖๖ ณ สวนลุมพินี กรุงเทพมหานคร
โดยเข้าเยี่ยมชมร้านค้าของสํานักงานปลัดกระทรวงกลาโหมและสมาคมภริยา ข้าราชการสํานักงานปลัดกระทรวงกลาโหม กองบัญชาการกองทัพไทย กองทัพบก กองทัพเรือ กองทัพอากาศ องค์การสงเคราะห์ทหารผ่านศึก สํานักงานตํารวจแห่งชาติ และบูธของหน่วยงานต่างๆ
ในโอกาสนี้ จึงได้เชิญชวนพี่น้องประชาชนที่จะมาเที่ยวชมงาน “นุ่งโจงห่มไทย” ตามอัธยาศัยของตนเอง โดยในงานทุกคนจะได้พบกับการออกร้านราคาพิเศษ และบูธกิจกรรมของหน่วยงานต่าง ๆ กว่า ๒๐๐ หน่วยงาน การจําหน่ายสินค้าโครงการส่วนพระองค์ และสินค้าที่ระลึกงานกาชาด ๑๐๐ ปี นอกจากนี้ยังมีโซนเครื่องเล่นที่หาชมได้ยากในเมือง อาทิ มอเตอร์ไซค์ไต่ถัง บ้านผีสิง สาวน้อยตกน้ํา รถไฟเหาะ ชิงช้าสวรรค์ เป็นต้น
อย่าลืม อย่าพลาด!!! เที่ยวงานกาชาด สัมผัสบรรยากาศของกรุงเทพฯ ในอดีต อิ่มบุญ อิ่มใจ เก็บภาพความประทับใจสวย ๆ ไว้เล่าให้ลูกหลานฟัง
รัฐบาลไทย-ข่าวทำเนียบรัฐบาล-ออมสินเดินหน้าแก้หนี้รายย่อย ยกดอกเบี้ยค้างทั้งหมด ไม่คิดดอกเบี้ยใหม่ พร้อมจัดมาตรการ “4 ไม่” ไม่ฟ้อง ไม่ยึด ไม่ขายทอด ไม่ฟ้องล้มละลาย ขานรับนโยบายรัฐแก้ปัญหาหนี้
วันพฤหัสบดีที่ 14 ธันวาคม 2566
14/12/2566
ออมสินเดินหน้าแก้หนี้รายย่อย ยกดอกเบี้ยค้างทั้งหมด ไม่คิดดอกเบี้ยใหม่ พร้อมจัดมาตรการ “4 ไม่” ไม่ฟ้อง ไม่ยึด ไม่ขายทอด ไม่ฟ้องล้มละลาย ขานรับนโยบายรัฐแก้ปัญหาหนี้
ธ.ออมสินชะลอกระบวนการดําเนินคดีตามกฎหมายกับลูกหนี้สถานะ NPLs ด้วยมาตรการ "4 ไม่" คือ ไม่ฟ้อง ไม่ยึดทรัพย์ ไม่ขายทอดตลาด และไม่ฟ้องล้มละลาย แล้วแต่กรณีว่าสถานะคดีของลูกหนี้แต่ละรายอยู่ในขั้นตอนใด โดยในการปรับโครงสร้างหนี้ธนาคารจะคิดอัตราดอกเบี้ยพิเศษ
นายวิทัย รัตนากร ผู้อํานวยการธนาคารออมสิน เปิดเผยว่า ตามที่รัฐบาลผลักดันแก้ไขปัญหาหนี้ประชาชน โดยนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กําหนดนโยบายให้เรื่องดังกล่าวเป็นวาระแห่งชาติ ธนาคารออมสินจึงได้เร่งดําเนินการตามข้อสั่งการของนายกฤษฎา จีนะวิจารณะ รัฐมนตรีช่วยว่าการกระทรวงการคลัง จัดทํามาตรการแก้หนี้และดําเนินการอย่างต่อเนื่อง ล่าสุด ธนาคารออกมาตรการ “แก้ไขหนี้ลูกหนี้ NPLs” ของสินเชื่อรายย่อยไม่มีหลักประกัน วงเงินกู้ไม่เกิน 1 ล้านบาท โดยจะยกเว้นดอกเบี้ยค้างชําระ ค่าธรรมเนียม และค่าใช้จ่ายอื่นให้ทั้งหมดในวันที่ลูกหนี้ทําสัญญาปรับโครงสร้างหนี้ ส่วนยอดหนี้ที่เหลือธนาคารจะปรับลดเงินงวดผ่อนชําระเพื่อช่วยเหลือลูกหนี้ โดยการลดอัตราดอกเบี้ยในปีแรกลงเหลือ 0% ต่อปี แล้วนําเงินงวดที่ลูกหนี้จ่ายชําระไปตัดยอดเงินต้นทั้งจํานวน จากนั้นในปีที่ 2 เป็นต้นไป คิดอัตราดอกเบี้ยคงที่ 3% ต่อปี ตลอดอายุสัญญา ซึ่งคาดว่าจะช่วยให้ลูกหนี้มีเงินคงเหลือเพียงพอเป็นค่าใช้จ่ายในการดํารงชีพ และยังคงสถานะหนี้ชั้นปกติ ไม่เสียประวัติเครดิต ทําให้ในอนาคตยังสามารถทําธุรกรรมทางการเงินได้ ทั้งนี้ ธนาคารจะจัดส่ง Notification ผ่าน MyMo / SMS และจดหมายเชิญลูกหนี้เข้าร่วมมาตรการ โดยลงทะเบียนได้ทางเว็บไซต์ www.gsb.or.th และที่แอป MyMo ตั้งแต่วันที่ 20 ธันวาคม 2566 ถึงวันที่ 28 กุมภาพันธ์ 2567 และทําสัญญาปรับโครงสร้างหนี้ภายในวันที่ 31 มีนาคม 2567
นอกจากนั้น ธนาคารจะชะลอกระบวนการดําเนินคดีตามกฎหมายกับลูกหนี้สถานะ NPLs ด้วยมาตรการ "4 ไม่" คือ ไม่ฟ้อง ไม่ยึดทรัพย์ ไม่ขายทอดตลาด และไม่ฟ้องล้มละลาย แล้วแต่กรณีว่าสถานะคดีของลูกหนี้แต่ละรายอยู่ในขั้นตอนใด โดยในการปรับโครงสร้างหนี้ธนาคารจะคิดอัตราดอกเบี้ยพิเศษตามเงื่อนไข และให้ผ่อนชําระได้สูงสุด 10 ปี กําหนดทําสัญญาปรับโครงสร้างหนี้ภายในวันที่ 31 มีนาคม 2567 เช่นกัน
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
รัฐบาลไทย-ข่าวทำเนียบรัฐบาล-​PM to attend Commemorative Summit for the 50th Year of ASEAN-Japan Friendship and Cooperation during Dec 14-18, 2023
วันพฤหัสบดีที่ 14 ธันวาคม 2566
14/12/2566
​PM to attend Commemorative Summit for the 50th Year of ASEAN-Japan Friendship and Cooperation during Dec 14-18, 2023
​PM to attend Commemorative Summit for the 50th Year of ASEAN-Japan Friendship and Cooperation during Dec 14-18, 2023
December 13, 2023, Government Spokesperson Chai Wacharonke disclosed that Prime Minister and Minister of Finance Srettha Thavisin is scheduled to attend the Commemorative Summit for the 50th Year of ASEAN-Japan Friendship and Cooperation in Tokyo, Japan during December 14-18, 2023.
According to the Government Spokesperson, the meetings will be held to commemorate the 50th anniversary of ASEAN-Japan Friendship and Cooperation. The 50 years of friendship and opportunities shared by ASEAN and Japan are encapsulated in the catchphrase "Golden Friendship, Golden Opportunities".
Aside from the Commemorative Summit and related meetings, the Prime Minister is scheduled to meet with Japanese Prime Minister H.E. Mr. Kishida Fumio to encourage Japan’s participation in economic development endeavor of Thailand and the region, especially the green growth, through energy and digital transformation. He will also mention the Government’s key policies and projects, i.e., the Landbridge project, EV ecosystem development, and soft power. The Prime Minister will convince Japan to increase its constructive role in ASEAN to reduce conflict and confrontation, and to promote stable and peaceful environment conducive to economic development.
The Government Spokesperson added that the Prime Minister would also showcase Thailand’s potential for international trade and investment through his meetings with representatives of Japan Business Federation (Keidanren), Japan External Trade Organization (JETRO), and world’s renown private firms in trading business and automotive, electronics, agricultural and machinery industries.
รัฐบาลไทย-ข่าวทำเนียบรัฐบาล-รองปลัดกระทรวงเกษตรฯ นายอภัย ประชุมคณะกรรมการขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทำนาเพื่อการพัฒนาที่ยั่งยืน (Thai Rice NAMA)  ครั้งที่ 1/2566
วันพฤหัสบดีที่ 14 ธันวาคม 2566
รองปลัดกระทรวงเกษตรฯ นายอภัย ประชุมคณะกรรมการขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทํานาเพื่อการพัฒนาที่ยั่งยืน (Thai Rice NAMA)  ครั้งที่ 1/2566
รองปลัดกระทรวงเกษตรฯ นายอภัย ประชุมคณะกรรมการขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทํานาเพื่อการพัฒนาที่ยั่งยืน (Thai Rice NAMA)  ครั้งที่ 1/2566
วันพฤหัสบดีที่ 14 ธันวาคม 2566 เวลา 10.00 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะกรรมการขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทํานาเพื่อการพัฒนาที่ยั่งยืน (Thai Rice NAMA) ครั้งที่ 1/2566 ณ ห้องประชุม 134 กระทรวงเกษตรและสหกรณ์ มีเรื่องที่สําคัญในที่ประชุมดังนี้
1) ความก้าวหน้าของโครงการ
2) ความก้าวหน้าการดําเนินมาตรการทางการเงิน
3) ความก้าวหน้าการพัฒนาข้อเสนอโครงการ Thai Rice GCF
4) ข้อเสนอแนะเชิงนโยบายจากผลการศึกษาการสํารวจและประเมินการดําเนินโครงการฯ (ปี 2565-2566)
รัฐบาลไทย-ข่าวทำเนียบรัฐบาล-ชั่วโมงเดียว!! บ้านมือสอง ธอส. ขายได้ถึง 57 ล้านบาท ในงาน 12.12 GHB’S NPA Online Auction
วันพฤหัสบดีที่ 14 ธันวาคม 2566
14/12/2566
ชั่วโมงเดียว!! บ้านมือสอง ธอส. ขายได้ถึง 57 ล้านบาท ในงาน 12.12 GHB’S NPA Online Auction
ธอส. สนับสนุนคนไทยให้ได้มีที่อยู่อาศัยเป็นของตนเองง่าย ๆ ส่งท้ายปี 2566 กับงาน “12.12 GHB’S NPA Online Auction ประมูลบ้านมือสอง ธอส. ออนไลน์” พร้อมกันทั่วประเทศ เมื่อวันที่ 12 พ.ย. 66 ผ่าน  Application : GHB ALL HOME
ธนาคารอาคารสงเคราะห์ (ธอส.) สนับสนุนคนไทยให้ได้มีที่อยู่อาศัยเป็นของตนเองง่าย ๆ ส่งท้ายปี 2566 กับงาน “12.12 GHB’S NPA Online Auction ประมูลบ้านมือสอง ธอส. ออนไลน์” พร้อมกันทั่วประเทศ เมื่อวันที่ 12 พ.ย. 66 ผ่าน Application : GHB ALL HOME ผลปรากฏว่า เพียง 1 ชั่วโมง สามารถจําหน่ายทรัพย์ NPA ได้จํานวนทั้งสิ้น 47 รายการ คิดเป็นมูลค่าที่จําหน่ายได้รวม 57 ล้านบาท โดยทรัพย์ที่ประมูลขายได้ในราคาสูงสุด ได้แก่ ทรัพย์ประเภทอาคารพาณิชย์ ขนาดเนื้อที่ 18 ตารางวา ใน อ.บ้านด่านลานหอย จ.สุโขทัย ประมูลได้ในราคา 3,605,000 บาท เนื่องจากเป็นทรัพย์ที่คุ้มค่าแก่การลงทุนหรือเพื่อการพาณิชย์ ส่วนทรัพย์ที่ประมูลขายได้ในราคาต่ําสุด ได้แก่ ทรัพย์ประเภททาวน์เฮ้าส์ ขนาดเนื้อที่ 18 ตารางวา ใน อ.ลาดหลุมแก้ว จ.ปทุมธานี ประมูลได้ในราคา 765,000 บาท เท่านั้น ทั้งนี้ หากทํานิติกรรมและโอนกรรมสิทธิ์ภายในวันที่ 9 ก.พ. 67 จะได้รับส่วนลด On Top เพิ่มอีก 10% จากราคาที่ปิดประมูล และสามารถใช้ “ผลิตภัณฑ์สินเชื่อสําหรับซื้อทรัพย์ NPA พร้อมขายของธนาคาร” (เงื่อนไขเป็นไปตามหลักเกณฑ์ที่ธนาคารกําหนด) สอบถามข้อมูลเพิ่มเติมได้ที่ G H Bank Call Center โทร.0-2645-9000 กด 5 หรือ Facebook Fanpage ธนาคารอาคารสงเคราะห์ หรือดูข้อมูลบ้านมือสอง ธอส. ได้ที่ www.ghbhomecenter.com, Mobile Application : GHB ALL HOME และ Line Official Account : @GHBALLHOME
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ พร้อมผลักดันบทบาทไทยในภูมิภาค ASEAN-Japan เน้นความเชื่อมโยงในภูมิภาคผ่าน โครงการ Landbridge Mega Project ของไทย
วันพฤหัสบดีที่ 14 ธันวาคม 2566
14/12/2566
​โฆษกรัฐบาลเผย นายกฯ พร้อมผลักดันบทบาทไทยในภูมิภาค ASEAN-Japan เน้นความเชื่อมโยงในภูมิภาคผ่าน โครงการ Landbridge Mega Project ของไทย
ชูแนวคิดการพัฒนาที่ยั่งยืน การเติบโตสีเขียว และการเปลี่ยนผ่านดิจิทัล
วันนี้ 14 ธันวาคม 2566 เวลา 9.00 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ออกเดินทางจากท่าอากาศยานทหาร กองบิน 6 ไปยัง กรุงโตเกียว ประเทศญี่ปุ่น เพื่อร่วมการประชุมสุดยอดอาเซียน-ญี่ปุ่น สมัยพิเศษ เพื่อฉลองวาระครบรอบ 50 ปี ความสัมพันธ์อาเซียน-ญี่ปุ่น (The Commemorative Summit for the 50th Year of ASEAN-Japan Friendship and Cooperation)
โดยนายชัย วัชรงค์ โฆษกประจําสํานักนายกรัฐมนตรี เปิดเผยว่า ในการเดินทางครั้งนี้ นายกรัฐมนตรีจะร่วมกับผู้นําประเทศสมาชิกอาเซียน และผู้นําประเทศญี่ปุ่น ประชุมเพื่อกระชับความสัมพันธ์ และความร่วมมืออาเซียน-ญี่ปุ่น โดยนายกรัฐมนตรีจะผลักดันบทบาทความร่วมมือของไทยในการสนับสนุน ความเชื่อมโยงในภูมิภาค - เน้นการลงทุนในการพัฒนาโครงสร้างพื้นฐาน รวมถึงนําเสนอโครงการ Landbridge ซึ่งเป็นโครงการ Mega Project ของไทย นําเสนอแนวคิดการพัฒนาที่ยั่งยืนและ การเติบโตสีเขียว ย้ําถึงความมุ่งมั่นของไทยเรื่องการปล่อยคาร์บอนสุทธิเป็นศูนย์และความเป็นกลาง ทางคาร์บอน ผ่านนโยบายพลังงานสะอาด การเงินสีเขียว ความร่วมมือกับญี่ปุ่นในการพัฒนาระบบนิเวศ ยานยนต์ไฟฟ้า รวมถึงส่งเสริมการเปลี่ยนผ่านดิจิทัล ด้วยการส่งเสริม e-commerce การไหลของข้อมูลข้ามพรมแดน (Cross border data flows) การคุ้มครองข้อมูลส่วนบุคคล (Data protection) AI Blockchain และเกษตรอัจฉริยะ เพื่อสร้างความมั่นคงทางอาหาร
และนายกรัฐมนตรีจะย้ําความพร้อมของระบบสุขภาพในไทย สนับสนุนความร่วมมือเพื่อเตรียมรับสังคมสูงอายุ และยกระดับประกันสุขภาพถ้วนหน้า ซึ่งรวมทั้งนําเสนอความพร้อมของไทยในการสร้างมูลค่าทางเศรษฐกิจและคุณค่าทางสังคม ด้วย soft power/creative industries
ในโอกาสนี้ จะเป็นโอกาสให้นายกรัฐมนตรีได้เข้าเฝ้าฯ สมเด็จพระจักรพรรดิและสมเด็จพระจักรพรรดินีแห่งญี่ปุ่น พบหารือกับนายกรัฐมนตรีญี่ปุ่น และรัฐมนตรีว่าการกระทรวงเศรษฐกิจ การค้าและอุตสาหกรรมญี่ปุ่น (Minister of Economy, Trade and Industry: METI) เข้าเยี่ยมคารวะนายกรัฐมนตรี ซึ่งนอกจากนั้น นายกรัฐมนตรีจะได้พบหารือเพื่อความร่วมมือกับบริษัทชั้นนําระดับโลกของญี่ปุ่น ในทุกสาขาสําคัญ ได้แก่ อุตสาหกรรมยานยนต์ (บริษัทยานยนต์ยักษ์ใหญ่ ทั้ง 7 บริษัท Toyota Honda Mazda Nissan Suzuki Mitsubishi Isuzu) อิเล็กทรอนิกส์ เครื่องจักรกลการเกษตร ธุรกิจการค้า
ทั้งนี้ นายกรัฐมนตรีจะเดินทางกลับถึงประเทศไทยในช่วงค่ําวันที่ 18 ธันวาคม 2566
รัฐบาลไทย-ข่าวทำเนียบรัฐบาล-พม. หนุนนโยบาย  “พม.หนึ่งเดียว” ทำงานเชิงรุก บูรณาการพัฒนาคนทุกช่วงวัย ที่ จ.เพชรบุรี
วันพฤหัสบดีที่ 14 ธันวาคม 2566
พม. หนุนนโยบาย  “พม.หนึ่งเดียว” ทํางานเชิงรุก บูรณาการพัฒนาคนทุกช่วงวัย ที่ จ.เพชรบุรี
พม. หนุนนโยบาย  “พม.หนึ่งเดียว” ทํางานเชิงรุก บูรณาการพัฒนาคนทุกช่วงวัย ที่ จ.เพชรบุรี
เมื่อวันที่ 13 ธันวาคม 2566 นายธเนศพล ธนบุณยวัฒน์ เลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ นายยุทธพล อังกินันทน์ ที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ และ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมคณะผู้บริหารกระทรวง พม. ลงพื้นที่สถานคุ้มครองคนไร้ที่พึ่งกุ่มสะแก จังหวัดเพชรบุรี เพื่อประชุมติดตามการเตรียมความพร้อมการขับเคลื่อนการดําเนินงานเชิงกลุ่มเป้าหมายและเชิงประเด็น ภายใต้นโยบายกระทรวง พม. "พม.หนึ่งเดียว" "Together Possible” ที่มุ่งเน้นการเสริมพลัง สร้างโอกาส และพัฒนาคนทุกช่วงวัย ร่วมกับทีม พม.หนึ่งเดียว จังหวัดเพชรบุรี ณ ห้องประชุมสถานคุ้มครองคนไร้ที่พึ่งกุ่มสะแก จังหวัดเพชรบุรี
จากนั้น ได้เดินทางไปลงพื้นที่ตรวจเยี่ยมและให้กําลังใจเจ้าหน้าที่ผู้ปฏิบัติงานหน่วยงานสังกัดกระทรวง พม. จํานวน 4 แห่ง ได้แก่ สถานคุ้มครองคนไร้ที่พึ่งกุ่มสะแก จังหวัดเพชรบุรี ศูนย์พัฒนาราษฎรบนพื้นที่สูงจังหวัดเพชรบุรี ศูนย์คุ้มครองคนไร้ที่พึ่งจังหวัดเพชรบุรี และบ้านพักเด็กและครอบครัวจังหวัดเพชรบุรี
และในโอกาสนี้ นายธเนศพล ธนบุณยวัฒน์ เลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ ได้บริจาคเงิน จํานวน 10,000 บาท ให้กับสถานคุ้มครองคนไร้ที่พึ่งกุ่มสะแก จังหวัดเพชรบุรี และบ้านพักเด็กและครอบครัวจังหวัดเพชรบุรี เพื่อใช้นําไปใช้ประโยชน์สําหรับภารกิจการช่วยเหลือดูแลและพัฒนากลุ่มเป้าหมายของกระทรวง พม.
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส # #จังหวัดเพชรบุรี #พม
รัฐบาลไทย-ข่าวทำเนียบรัฐบาล-เตือน! “ขนมไขขี้ผึ้ง” อันตราย เสี่ยงลำไส้อุดตัน ผู้ปกครองควรชี้แนะให้รู้พิษภัยจากขนม
วันพฤหัสบดีที่ 14 ธันวาคม 2566
เตือน! “ขนมไขขี้ผึ้ง” อันตราย เสี่ยงลําไส้อุดตัน ผู้ปกครองควรชี้แนะให้รู้พิษภัยจากขนม
.....
เตือน! “ขนมไขขี้ผึ้ง” อันตราย เสี่ยงลําไส้อุดตัน ผู้ปกครองควรชี้แนะให้รู้พิษภัยจากขนม
.
กระแส “ขนมไขขี้ผึ้ง” (Wax Candy) ที่กําลังเป็นกระแสใน “Tiktok และเป็นที่นิยมในหมู่เด็ก และวัยรุ่น ซึ่งตรวจพบว่าไม่ได้รับการอนุญาต ไม่มีเลข อย.  ไม่มีฉลากภาษาไทย ถือเป็นการนําเข้าอาหารโดยผิดกฎหมาย
.
สําหรับขนมไขขี้ผึ้งที่นี้ เป็นขนมที่มีสีสันและรูปร่างน่ากิน ต้องเคี้ยวกินน้ําหวานรสผลไม้จากด้านใน ส่วนไขผึ้งที่เคลือบเปลือกด้านนอกสัมผัสคล้ายเทียนไข ต้อง “คายออก” เท่านั้น เพราะร่างกายไม่สามารถดูดซึมได้ นอกจากเสี่ยงติดคอจากการเคี้ยวกลืนแล้ว สารที่เคลือบขนมยังเสี่ยงลําไส้อุดตัน ส่งผลให้ระบบทางเดินอาหารไม่ย่อย รวมถึงสารปนเปื้อนในขนมหรือของกินที่ไม่ได้มาตรฐาน หากตกค้างเป็นก้อนขวางในลําไส้ ขับถ่ายไม่ได้ อาจถึงขั้นผ่าตัด ส่งผลต่อสุขภาพในระยะยาว
.
รัฐบาล โดยกระทรวงศึกษาธิการ ห่วงใยผลกระทบที่เกิดขึ้นต่อสุขภาพของเด็ก และนักเรียน กําชับสถานศึกษาช่วยกันดูแล พร้อมขอความร่วมมือผู้ปกครอง รวมถึงคนในชุมชนร่วมกันสังเกตร้านค้าบริเวณโรงเรียนและร้านขายของชําทั่วไป ช่วยกันตักเตือน แนะนําให้เด็ก และนักเรียนรู้ถึงอันตรายจากขนมที่ไม่มีคุณภาพ ไม่มี อย. รับรอง อย่ารับประทานตามกระแส ขอให้คํานึงถึงความปลอดภัยของสุขภาพเป็นสําคัญ
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เริ่มแล้ว ไม่เผานา ไม่ก่อฝุ่นพิษ PM2.5 เปลี่ยนฟางข้าวเป็นทอง สู่เมืองปทุมธานีไร้ควัน
วันพฤหัสบดีที่ 14 ธันวาคม 2566
14/12/2566
เริ่มแล้ว ไม่เผานา ไม่ก่อฝุ่นพิษ PM2.5 เปลี่ยนฟางข้าวเป็นทอง สู่เมืองปทุมธานีไร้ควัน
เริ่มแล้ว ไม่เผานา ไม่ก่อฝุ่นพิษ PM2.5 เปลี่ยนฟางข้าวเป็นทอง สู่เมืองปทุมธานีไร้ควัน
วันนี้ (14 ธ.ค. 66) เวลา 13.00 น. นายกิตติรัตน์ ณ ระนอง ประธานที่ปรึกษาของนายกรัฐมนตรี นายไชยา พรหมา รัฐมนตรีช่วยว่าการกระทรวงเกษตรและสหกรณ์ พร้อมด้วยนายภาสกร บุญญลักษม์ ผู้ว่าราชการจังหวัดปทุมธานี นางศศิธร ชาญประเสริฐ เกษตรจังหวัดปทุมธานี ร่วมเป็นสักขีพยานพิธีลงนามบันทึกความร่วมมือ เพื่อเป็นหลักฐานการแสดงเจตนาจัดการเศษวัสดุเหลือใช้ทางการเกษตร ทดแทนการเผาทําลาย เพื่อปรับปรุงสภาพ-เพิ่มความอุดมสมบูรณ์ให้แก่ดิน ป้องกันการเผาเศษวัสดุเหลือใช้ทางการเกษตร ลดปัญหามลพิษทางอากาศ โดยเฉพาะฝุ่นพิษ PM2.5 ที่จะถูกปล่อยสู่บรรยากาศ มุ่งสู่การทําการเกษตรปลอดการเผา เป็นมิตรกับสิ่งแวดล้อมที่แปลงนาสาธิต หมู่ที่ 2 ตําบลบ้านฉาง อําเภอเมือง จังหวัดปทุมธานี
ภายในงาน ได้สาธิตการใช้นวัตกรรมย่อยสลายตอชังข้าว ด้วยจุลินทรีย์ที่มีประโยชน์ เปลี่ยนฟางให้เป็นปุ๋ย-อินทรีย์วัตถุให้กับดิน ซึ่งมีความสําคัญต่อการเพิ่มผลผลิต และสาธิตการเปลี่ยนฟางข้าวเป็นทอง ด้วยเครื่องจักรผลิตเชื้อเพลิงชีวมวลอัดเม็ด เพื่อเป็นทางเลือกในการจัดการเศษวัสดุเหลือใช้ทางการเกษตร ทดแทนการเผาทําลาย ไม่ก่อให้เกิดมลพิษทางอากาศ
นายกิตติรัตน์ กล่าวในพิธีลงนามบันทึกความร่วมมือส่งเสริมการทําเกษตรปลอดเผาว่า การนํานวัตกรรมมาช่วยแก้ไขปัญหาฝุ่นพิษ PM 2.5 เพิ่มผลผลิตต่อไร่ รัฐบาลได้รับความร่วมมืออย่างมากจากหลายหน่วยงาน และได้มีใช้ในแปลงทดลอง-แปลงขยายผล หลายครั้ง ในหลายพื้นที่ รวมถึงพื้นที่จังหวัดปทุมธานี
จนมาถึงวันนี้ นับเป็นวันเริ่มต้นหน้าประวัติศาสตร์ใหม่ จากเผาเกือบทุกแปลง กําลังไปสู่ไม่มีการเผาสักแปลง จะเป็นการคืนปุ๋ยและอินทรีย์วัตถุให้กับดิน ซึ่งมีความสําคัญต่อการเพิ่มผลผลิตให้พื้นที่ปลูกข้าว 2 แสน 3 หมื่นไร่ของจังหวัดปทุมธานีเอง และที่สําคัญไม่ก่อให้เกิดมลพิษทางอากาศ เพื่อให้พี่น้องชาวนาปทุมธานีและจังหวัดใกล้เคียง เปลี่ยนฟางข้าวเป็นทอง สู่เมืองปทุมธานีไร้ควัน คืนอากาศบริสุทธิ์ให้ทุกคน
รัฐบาลไทย-ข่าวทำเนียบรัฐบาล-​รัฐบาลเชิญชวนท่องเที่ยว เปิดประสบการณ์ชมทัศนียภาพ “อารามอร่าม 10 วัด” ประดับไฟฉลองต้อนรับเทศกาลปีใหม่ ระหว่างวันที่ 24 ธ.ค. 66 – 2 ม.ค. 67
วันพฤหัสบดีที่ 14 ธันวาคม 2566
14/12/2566
​รัฐบาลเชิญชวนท่องเที่ยว เปิดประสบการณ์ชมทัศนียภาพ “อารามอร่าม 10 วัด” ประดับไฟฉลองต้อนรับเทศกาลปีใหม่ ระหว่างวันที่ 24 ธ.ค. 66 – 2 ม.ค. 67
​รัฐบาลเชิญชวนท่องเที่ยว เปิดประสบการณ์ชมทัศนียภาพ “อารามอร่าม 10 วัด” ประดับไฟฉลองต้อนรับเทศกาลปีใหม่ ระหว่างวันที่ 24 ธ.ค. 66 – 2 ม.ค. 67
วันที่ 14 ธันวาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยกรมการศาสนา กระทรวงวัฒนธรรม ดําเนินนโยบายขับเคลื่อน Soft Power ภายใต้เทศกาล Thailand Winter Festivals ของรัฐบาล โดยดําเนินโครงการจาริกเส้นทางบุญในมิติทางศาสนา ปีงบประมาณ พ.ศ. 2567 จัดกิจกรรม “อารามอร่าม 10 วัดและพิพิธภัณฑสถานแห่งชาติ” ซึ่งเป็นศาสนสถานที่มีสิ่งศักดิ์สิทธิ์สําคัญ มีรูปแบบสถาปัตยกรรมและศิลปกรรมอันทรงคุณค่า ในระหว่างวันที่ 24 ธ.ค. 66 – 2 ม.ค. 67 โดยสามารถเยี่ยมชมและสักการะสิ่งศักดิ์สิทธิ์ ตั้งแต่เวลา 08.00 – 18.00 น. หรือตามที่วัดเห็นสมควร และชมความวิจิตรงดงามของวิหารที่ประดับด้วยแสงไฟ รวมทั้งพิพิธภัณฑสถานแห่งชาติ พระนคร และพระที่นั่งพุทไธสวรรย์ ตั้งแต่เวลา 18.00 – 21.00 น. หรือตามที่วัดเห็นสมควร
นายคารม กล่าวว่า เพื่อเป็นการส่งมอบความสุขให้แก่นักท่องเที่ยวในช่วงส่งท้ายปีเก่า ต้อนรับปีใหม่ที่กําลังจะมาถึงนี้ ขอเชิญชวนพุทธศาสนิกชนและนักท่องเที่ยวให้มาร่วมสัมผัสประสบการณ์ใหม่ ผ่านการชมทัศนียภาพของวัด โบราณสถาน และสถานที่สําคัญต่าง ๆ ที่มีความงดงามแตกต่างกันทั้งในช่วงเวลากลางวันและช่วงค่ํา จํานวน 10 วัด ดังนี้ 1) วัดราชบพิธสถิตมหาสีมาราม 2) วัดไตรมิตรวิทยาราม 3) วัดพระเชตุพนวิมลมังคลาราม 4) วัดประยุรวงศาวาส 5) วัดมหาธาตุยุวราชรังสฤษฎิ์ 6) วัดสุทัศนเทพวราราม 7) วัดอรุณราชวราราม 8) วัดเบญจมบพิตรดุสิตวนาราม 9) วัดราชนัดดาราม 10) วัดระฆังโฆสิตาราม และพิพิธภัณฑสถานแห่งชาติ พระนคร
“เชิญชวนนักท่องเที่ยวสักการะสิ่งศักดิ์สิทธิ์ เพลิดเพลินไปกับความวิจิตรงดงามของวัดยามค่ําคืน เพื่อส่งเสริมให้ประชาชนได้ใกล้ชิดพระพุทธศาสนา สืบสานวิถีพุทธ เรียนรู้วัฒนธรรมและวิถีชีวิตชุมชนรอบวัด เปิดประสบการณ์การท่องเที่ยวรูปแบบใหม่ผ่านการชมทัศนียภาพของวัด โบราณสถาน และสถานที่สําคัญต่าง ๆ ที่มีความงดงามแตกต่างกันทั้งในช่วงเวลากลางวันและช่วงค่ํา เพื่อเสริมสิริมงคลแก่ตัวเองและครอบครัว“นายคารม ย้ํา
รัฐบาลไทย-ข่าวทำเนียบรัฐบาล-นายกรัฐมนตรียังได้ตอบคำถามเกี่ยวกับเรื่องความห่วงกังวลที่ประเทศไทย ทั้งเรื่องหนี้ในระบบ หนี้นอกระบบ และ PM 2.5
วันพฤหัสบดีที่ 14 ธันวาคม 2566
นายกรัฐมนตรียังได้ตอบคําถามเกี่ยวกับเรื่องความห่วงกังวลที่ประเทศไทย ทั้งเรื่องหนี้ในระบบ หนี้นอกระบบ และ PM 2.5
นายกรัฐมนตรียังได้ตอบคําถามเกี่ยวกับเรื่องความห่วงกังวลที่ประเทศไทย ทั้งเรื่องหนี้ในระบบ หนี้นอกระบบ และ PM 2.5
วันนี้ (14 ธันวาคม 2566)นายชัย วัชรงค์ โฆษกประจําสํานักนายกรัฐมนตรี เปิดเผยถึงการสัมภาษณ์ของนายกรัฐมนตรีก่อนการเดินทางจากท่าอากาศยานทหาร กองบิน 6 (บน.6) เพื่อเข้าร่วมการประชุมสุดยอดอาเซียน-ญี่ปุ่น สมัยพิเศษ เพื่อฉลองวาระครบรอบ 50 ปี ความสัมพันธ์อาเซียน-ญี่ปุ่น ว่า ในส่วนของการเสนอให้มีการ work from home นายกรัฐมนตรีคิดว่าทุกส่วนต้องช่วยกัน ต้องร่วมมือกัน คงไม่มีการออกเป็นคําสั่ง ซึ่งขึ้นอยู่กับบริษัทห้างร้าน แต่จะเป็นลักษณะการขอความร่วมมือให้มีการช่วยเหลือกันทุกวิถีทาง
ส่วนการเชิญผู้บัญชาการตํารวจสอบสวนกลางเข้าพบเป็นเรื่องคดีความต่างๆ มีหลายคดีที่โอนไปที่ DSI จึงได้เชิญมารายงานความคืบหน้าของคดี
ทั้งนี้ นายกรัฐมนตรีได้ตอบคําถามเกี่ยวกับในส่วนของการเมืองว่า มีเสถียรภาพดี แน่นแฟ้น 314 เสียง พรรคเพื่อไทยทุกคนรู้หน้าที่ของตัวเองดี ขณะนี้ไม่มีเวลามาเล่นการเมือง ทุกคนพร้อมฟังเสียง เพื่อดูแลความเดือดร้อนของประชาชน
รัฐบาลไทย-ข่าวทำเนียบรัฐบาล-โฆษกรัฐบาลเผย อาหารไทยคว้าอันดับ 17 อาหารที่ดีที่สุดในโลกประจำปี 2566
วันพฤหัสบดีที่ 14 ธันวาคม 2566
โฆษกรัฐบาลเผย อาหารไทยคว้าอันดับ 17 อาหารที่ดีที่สุดในโลกประจําปี 2566
พร้อมอีกหลายเมนูอาหารไทยที่ครองอันดับอาหารที่ดีที่สุดในโลก
วันนี้ (14 ธ.ค. 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า เว็บไซต์ TasteAtlas ได้เปิดเผยการจัดอันดับอาหารที่ดีที่สุดในโลกประจําปี 2566 (100 Best Cuisines in the World) โดยอาหารไทยได้รับการจัดอันดับ อยู่ในอันดับที่ 17 ของอาหารที่ดีที่สุดในโลกประจําปีนี้ และมีหลายประเภทอาหารไทยได้รับการแนะนํา ของการจัดอันดับเมนูอาหารที่ดีที่สุดในโลก (100 Best Dishes in the world) อีกด้วย
โฆษกประจําสํานักนายกรัฐมนตรีกล่าวว่า TasteAtlas ซึ่งเป็นเว็บไซต์ที่รวบรวมข้อมูลเกี่ยวกับอาหารและคําวิจารณ์จากนักวิจารณ์อาหารทั่วโลก ได้คัดเลือกผลสํารวจการให้คะแนนเมนูอาหาร 271,819 รายการ และการให้คะแนนผลิตภัณฑ์อาหาร 80,863 รายการ ซึ่งในปีนี้ อาหารจากประเทศไทย ได้รับอันดับที่ 17 ของการจัดอันดับอาหารที่ดีที่สุดในโลกประจําปี 2566 จากอาหาร 100 แห่งทั่วโลก รวมถึงยังเมนูอาหารไทยหลากหลายชนิดที่ติดอันดับ และได้รับการแนะนํา จากการจัดอันดับเมนูอาหารที่ดีที่สุดในโลก 100 เมนูทั่วโลก โดยเมนูอาหารไทยที่ติดอันดับ ได้แก่ ผัดกะเพรา อยู่ในอันดับที่ 3 ข้าวซอย อันดับ 6 แกงพะแนง อันดับ 10 ต้มข่าไก่ อันดับที่ 15 และ แกงมัสมั่น อันดับที่ 73
(https://www.tasteatlas.com/best/cuisines?fbclid=IwAR1tKHEVHB0mztAfjR1MrM6yOyma6Hj5-dKn3qgO-HEudNPZbWaxKlUOHN8 และ https://www.tasteatlas.com/best/dishes)
นอกจากนี้ กรุงเทพฯ และเชียงใหม่ ยังติดอันดับเมืองแห่งอาหารที่ดีที่สุดในโลก (Best Food Cities in the World) โดยได้อันดับที่ 18 และ 62 ตามลําดับ จากทั้งหมด 100 เมือง และภาคกลางของไทย ยังติดอันดับภูมิภาคอาหารที่ดีที่สุดในโลก (Best Food Regions in the World) ในอันดับที่ 75 ด้านอันดับอาหารที่ดีที่สุดตามหมวดหมู่อาหาร (Best Foods by Category) ผลปรากฎว่า เมนูข้าวซอย ของไทย ได้อันดับ 1 ของอาหารที่ดี่ที่สุดประเภทเมนูเส้นบะหมี่ เมนูแกงพะแนง ได้อันดับ 1 ของประเภทสตูว์ พริกแกง ได้อันดับ 2 ของประเภทซอส และต้มข่าไก่ ได้อันดับ 5 ของประเภทซุป
(https://www.tasteatlas.com/best/cities และ https://www.tasteatlas.com/best/foods-by-category)
“อาหารไทยมีชื่อเสียงและเป็นที่ยอมรับในด้านรสชาติ ความคิดสร้างสรรค์ ความพิถีพิถันในการปรุง รวมทั้งมีการใช้วัตถุดิบที่หลากหลายและมีคุณประโยชน์ต่อร่างกาย รัฐบาลของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เชื่อมั่นว่า การที่อาหารไทยมีชื่อเสียงในระดับโลก และในแต่ละปีไทยส่งออกอาหารไทยมูลค่าสูงอย่างต่อเนื่อง ทําให้อาหารไทยมีศักยภาพ สามารถขับเคลื่อนให้เป็นหนึ่งในซอฟต์พาวเวอร์ระดับโลก และสามารถสร้างรายได้เข้าประเทศได้อย่างมหาศาล” นายชัย กล่าว
รัฐบาลไทย-ข่าวทำเนียบรัฐบาล-การตรวจราชการ ณ จังหวัดน่านของนายเศรษฐา ทวีสิน นายกรัฐมนตรี
วันศุกร์ที่ 22 ธันวาคม 2566
การตรวจราชการ ณ จังหวัดน่านของนายเศรษฐา ทวีสิน นายกรัฐมนตรี
วันที่ 23 ธันวาคม 2566
การตรวจราชการ ณ จังหวัดน่านของนายเศรษฐา ทวีสิน นายกรัฐมนตรี
รัฐบาลไทย-ข่าวทำเนียบรัฐบาล-ระหว่างวันที่ 21 - 22 ธันวาคม 2566 นายสุทิน คลังแสง รัฐมนตรีว่าการกระทรวงกลาโหม และคณะ ได้เดินทางเยือนนครเวียงจันทร์ สาธารณรัฐประชาธิปไตยประชาชนลาว (สปป.ลาว) เพื่อเข้าร่วมการประชุม
วันศุกร์ที่ 22 ธันวาคม 2566
ระหว่างวันที่ 21 - 22 ธันวาคม 2566 นายสุทิน คลังแสง รัฐมนตรีว่าการกระทรวงกลาโหม และคณะ ได้เดินทางเยือนนครเวียงจันทร์ สาธารณรัฐประชาธิปไตยประชาชนลาว (สปป.ลาว) เพื่อเข้าร่วมการประชุม
เมื่อวันที่ 21 ธันวาคม 2566 นายสุทิน คลังแสง รมว.กห./ประธาน GBC ไทย-ลาว พร้อมด้วย พล.อ.สนิธชนก สังขจันทร์ ปล.กห. และ พล.อ.ทรงวิทย์ หนุนภักดี ผบ.ทสส. และคณะ ได้เดินทางไปเยือน สปป.ลาว
และมีการตรวจแถวทหารกองเกียรติยศ ก่อนที่จะเข้าเยี่ยมคํานับ พล.อ.จันสะหมอน จันยาลาด รอง นรม. และ รมต.กระทรวงป้องกันประเทศ สปป.ลาว โดย พล.อ.จันสะหมอน ได้กล่าวต้อนรับ รมว.กห. และคณะ ที่ได้เดินทางมาเยือน สปป.ลาว ในครั้งนี้ ซึ่งตั้งแต่สถานการณ์โควิด -19 ได้คลี่คลายลง ทําให้การเดินทางโดยเฉพาะการแลกเปลี่ยนการเยือนนั้นทําได้ง่ายมากขึ้น และเชื่อว่าจะช่วยทําให้เกิดความร่วมมือในการแก้ไขปัญหาเรื่องความมั่นคงด้านต่างๆ อาทิ ปัญหาชายแดนและยาเสพติด รวมถึงการพัฒนาคุณภาพชีวิตของประชาชนของทั้งสองฝ่าย ทั้งนี้ ยังได้กล่าวขอบคุณที่รัฐบาลไทยและกองทัพไทย ได้ให้ความช่วยเหลือและสนับสนุน สปป.ลาว มาโดยตลอด
ในการนี้ นายสุทิน รมว.กห. ได้กล่าวขอบคุณที่ให้การต้อนรับอย่างอบอุ่น และยืนยันถึงความผูกพันระหว่างประชาชนของทั้งสองประเทศที่มีมาอย่างยาวนาน ทําให้มีความต้องการที่จะพัฒนาความร่วมมือในด้านต่างๆ ทั้งความมั่นคง เศรษฐกิจ ความอยู่ดีกินดีของประชาชน ความร่วมมือตามแนวชายแดน เพื่อป้องกันปัญหาอาชญากรรมและยาเสพติดเช่นเดียวกัน โดยเห็นได้ว่าไทยและลาวนั้น มีการทําเส้นทางเชื่อมต่อระหว่างกันในจุดต่างๆ เป็นจํานวนมาก ทั้งนี้ ก็เพื่อเสริมสร้างความเข้มแข็งทางเศรษฐกิจให้กับประชาชนของทั้งสองประเทศ ซึ่งกระทรวงกลาโหมของไทย พร้อมให้การสนับสนุนความร่วมมือในทุกๆ ด้าน
จากนั้น รมว.กห. และคณะ ได้เดินทางไปวางพวงมาลา ณ อนุสาวรีย์นักรบนิรนาม ซึ่งเป็นอนุสาวรีย์ที่สร้างขึ้น เพื่อแสดงถึงความเคารพและระลึกถึงความเสียสละในการต่อสู้เพื่อปกป้องประเทศชาติ ก่อนที่จะไปยังห้องว่าการรัฐบาล เพื่อเข้าเยี่ยมคํานับ นายสอนไซ สีพันดอน นรม.สปป.ลาว โดย รมว.กห. ได้กล่าวขอบคุณที่ให้เข้าเยี่ยมคํานับ ซึ่งถือเป็นเกียรติและภูมิใจที่ได้มา ในส่วนการเดินทางมาเยือนในครั้งนี้ ก็เพื่อสานต่อความสัมพันธ์ของทั้งสองประเทศให้มากยิ่งขึ้น เพราะว่าทั้งสองประเทศนั้นมีความผูกพันกันมาอย่างยาวนาน ประชาชนไปมาหาสู่กันโดยตลอด อย่างไรก็ตาม ทั้งสองประเทศยังคงมีปัญหาที่จะต้องร่วมมือกันแก้ไข อาทิ ปัญหาอาชญากรรมข้ามชาติ และการพัฒนาพื้นที่ชายแดน ที่จะต้องเสริมสร้างให้เป็นจุดแข็งทางเศรษฐกิจร่วมกัน เพื่อทําให้ประชาชนสามารถประกอบอาชีพได้โดยสะดวก ซึ่งเชื่อมั่นว่าความร่วมมือที่มีระหว่างกัน จะสามารถแก้ไขปัญหาและพัฒนาด้านต่างๆ ได้มากขึ้น ขณะที่ นรม.สปป.ลาว ได้กล่าวเห็นด้วยกับ รมว.กห. ซึ่งทั้งสองประเทศจะต้องมีความร่วมมือกันในการทําให้พื้นที่ชายแดนมีความสงบสุข และประชาชนของทั้งสองประเทศมีมิตรภาพที่ดีต่อกัน รวมถึงช่วยเหลือเกื้อกูลซึ่งกันและกัน เพื่อให้มีความเจริญก้าวหน้า จนสามารถแก้ไขปัญหาด้านความมั่นคงไปพร้อมๆ กันได้ ในโอกาสนี้ นรม.สปป.ลาว ยังได้กล่าวแสดงความยินดีที่นาย สุทิน คลังแสง ได้รับการแต่งตั้งให้ดํารงตําแหน่ง รมว.กห.​ อีกด้วย
สําหรับในวันนี้ (วันที่ 22 ธันวาคม2566) ทั้งสองฝ่ายมีกําหนดการที่จะลงนามร่วมกันในบันทึกความตกลงว่าด้วยความร่วมมือด้านความมั่นคงบริเวณชายแดนระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาธิปไตยประชาชนลาวต่อไป
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดี ร่าง พ.ร.บ. สมรสเท่าเทียม ผ่านสภาในวาระแรก พร้อมส่งเสริมสิทธิและเสรีภาพที่ทุกคนพึงได้รับอย่างเสมอภาค
วันศุกร์ที่ 22 ธันวาคม 2566
22/12/2566
​โฆษกรัฐบาลเผย นายกฯ ยินดี ร่าง พ.ร.บ. สมรสเท่าเทียม ผ่านสภาในวาระแรก พร้อมส่งเสริมสิทธิและเสรีภาพที่ทุกคนพึงได้รับอย่างเสมอภาค
​โฆษกรัฐบาลเผย นายกฯ ยินดี ร่าง พ.ร.บ. สมรสเท่าเทียม ผ่านสภาในวาระแรก พร้อมส่งเสริมสิทธิและเสรีภาพที่ทุกคนพึงได้รับอย่างเสมอภาค
นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ยินดีที่ร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ป.พ.พ.) (ฉบับที่ ...) พ.ศ... หรือ ร่าง พ.ร.บ. สมรสเท่าเทียม ผ่านวาระแรกจากที่ประชุมสภาผู้แทนราษฎร โดยนายกฯ ได้โพสต์ข้อความผ่านทวิตเตอร์ (X) ว่า “ผมขอแสดงความยินดีกับพี่น้อง LGBTQIA+ ทุกท่านที่ พ.ร.บ. สมรสเท่าเทียม ได้ผ่านการโหวตวาระที่หนึ่งด้วยคะแนนท่วมท้นวันนี้ ก้าวแรกของการเปลี่ยนแปลงเริ่มต้นแล้วครับ“ ซึ่งการรับหลักการร่าง พ.ร.บ. ในครั้งนี้ ที่ประชุมสภาฯ ลงคะแนนเห็นด้วยถึง 369 เสียง โดยมีหลักการสําคัญคือ การรับรองการสมรสสําหรับบุคคลสองคนที่จะครอบคลุมบุคคลทุกเพศ จากเดิมที่อนุญาตให้แต่เฉพาะชาย - หญิง จดทะเบียนสมรสได้เท่านั้น
โดยในช่วงระยะเวลาที่ผ่านมารัฐบาลและหน่วยงานที่เกี่ยวข้องได้มีการประชุมร่วมกันอย่างต่อเนื่องในเรื่องที่เกี่ยวข้องกับกฎหมายสมรสเท่าเทียม กฎหมายรับรองเพศสภาพ การเสนอตัวเป็นเจ้าภาพ Bangkok World Pride และส่งเสริมงาน Pride Parade รวมทั้งการขยายสิทธิบัตรทองเพื่อคนข้ามเพศ อีกทั้งเมื่อเดือนพฤศจิกายน 2566 ที่ผ่านมา นายกรัฐมนตรียังได้หารือและพบปะกับบุคคลสําคัญด้าน LGBTQIA+ และสมาชิกประธานผู้บริหารของ InterPride ซึ่งพร้อมเสนอให้กรุงเทพมหานครเป็นเจ้าภาพการจัดงาน World Pride Event ในปี 2028 อีกด้วย
“รัฐบาลคํานึงถึงการสร้างความเท่าเทียมในสังคมเป็นหลักสําคัญ โดยเชื่อมั่นว่า ประชาชนทุกคนมีสิทธิและเสรีภาพที่พึงได้รับอย่างเสมอภาค ทุกเพศสภาพ เพศวิถี มีคุณค่าและศักดิ์ศรีความเป็นมนุษย์อย่างเท่าเทียมกัน การลงมติผ่านร่าง พ.ร.บ. สมรสเท่าเทียมในครั้งนี้ ถือเป็นก้าวแรกครั้งสําคัญในประวัติศาสตร์ และสะท้อนให้เห็นถึงความร่วมมือจากทุกภาคส่วน ทั้งรัฐบาล พรรคร่วมรัฐบาล พรรคฝ่ายค้าน และภาคประชาชน ให้เป็นกฎหมายเพื่อประชาชนอย่างแท้จริง #LoveWins” นายชัย กล่าว
ทั้งนี้ ปัจจุบันมีการอนุญาตให้ใช้กฎหมายสมรสเท่าเทียมแล้ว ใน 34 ประเทศและดินแดนทั่วโลก (https://www.hrc.org/resources/marriage-equality-around-the-world) ซึ่งเมื่อ พ.ร.บ.สมรสเท่าเทียมของไทยมีผลบังคับใช้ จะส่งผลให้ประเทศไทยเป็นลําดับที่ 35 ของโลก และเป็นแห่งที่ 3 ในเอเชีย ต่อจาก ไต้หวันและเนปาล ที่อนุญาตให้ใช้กฎหมายดังกล่าวได้
รัฐบาลไทย-ข่าวทำเนียบรัฐบาล-ชวนประชาชนรับบริการ “ตรวจรถฟรี ขับขี่ปลอดภัย” ถึง 31 ธ.ค.66
วันศุกร์ที่ 22 ธันวาคม 2566
22/12/2566
ชวนประชาชนรับบริการ “ตรวจรถฟรี ขับขี่ปลอดภัย” ถึง 31 ธ.ค.66
วันศุกร์ที่ 22 ธันวาคม 2566
ชวนประชาชนรับบริการ “ตรวจรถฟรี ขับขี่ปลอดภัย” ถึง 31 ธ.ค.66
ต่อจากนี้ไป ขอเชิญรับฟังไทยคู่ฟ้า
รัฐบาลร่วมกับภาคีเครือข่ายเปิดให้บริการ “ตรวจรถฟรี ขับขี่ปลอดภัย”
เพื่อตรวจเช็กสภาพความพร้อมของรถยนต์และรถจักรยานยนต์เบื้องต้นก่อนเดินทางท่องเที่ยวหรือกลับ
ภูมิลําเนาในช่วงเทศกาลส่งท้ายปีเก่าต้อนรับปีใหม่ รวมกว่า 20 รายการ โดยไม่คิดค่าบริการ
พร้อมทั้งให้ส่วนลดค่าอะไหล่ในบางรายการด้วย เช่น ตรวจระบบเบรก สภาพยาง อุปกรณ์ปัดน้ําฝน
น้ํามันเครื่อง น้ํามันเบรก ความตึงสายพาน แบตเตอรี่ ระบบไฟส่องสว่างและไฟสัญญาณต่าง ๆ
จึงขอเชิญชวนเจ้าของรถยนต์และรถจักรยานยนต์นํารถเข้ารับบริการได้ที่
ศูนย์บริการทั้งภาครัฐและเอกชนทั่วประเทศที่มีป้ายประชาสัมพันธ์โครงการ “ตรวจรถฟรี ขับขี่ปลอดภัย”
ตั้งแต่บัดนี้ ถึง 31 ธันวาคม 2566
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมธนารักษ์เปิดจ่ายแลกเหรียญกษาปณ์ที่ระลึก 108 ปี สำนักงานตรวจเงินแผ่นดิน
วันศุกร์ที่ 22 ธันวาคม 2566
22/12/2566
กรมธนารักษ์เปิดจ่ายแลกเหรียญกษาปณ์ที่ระลึก 108 ปี สํานักงานตรวจเงินแผ่นดิน
กรมธนารักษ์จัดทําเหรียญกษาปณ์ที่ระลึก 108 ปี สํานักงานตรวจเงินแผ่นดิน ในโอกาสสํานักงานตรวจเงินแผ่นดิน ครบ 108 ปี แห่งการสถาปนา โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา
วันนี้ (22 ธันวาคม 2566) ณ กรมธนารักษ์ นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์ กระทรวงการคลัง จัดทําเหรียญกษาปณ์ที่ระลึก 108 ปี สํานักงานตรวจเงินแผ่นดิน เพื่อสํานึกในพระมหากรุณาธิคุณ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว และเผยแพร่พระเกียรติคุณ ให้แผ่ไพศาลไปทั้งภายในประเทศและนานาประเทศ และไว้เป็นที่ระลึกเนื่องในโอกาสสํานักงานตรวจเงินแผ่นดิน ครบ 108 ปี แห่งการสถาปนา โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา โดยมีลวดลาย
ด้านหน้า กลางเหรียญมีพระบรมรูปพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงฉลองพระองค์ชุดสากล ภายในวงขอบเหรียญเบื้องล่างมีข้อความว่า “พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว”
ด้านหลัง กลางเหรียญมีรูปเครื่องหมายราชการของสํานักงานตรวจเงินแผ่นดิน ภายในวงขอบเหรียญเบื้องบนมีข้อความว่า “๑๐๘ ปี สํานักงานตรวจเงินแผ่นดิน ๑๘ กันยายน ๒๕๖๖” เบื้องล่างมีข้อความบอกราคาว่า “๒๐ บาท” และข้อความว่า “ประเทศไทย” โดยมีลายไทยประดิษฐ์คั่นระหว่างข้อความเบื้องบน กับเบื้องล่างทั้งสองข้าง
ผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ตั้งแต่วันที่ 25 ธันวาคม 2566 เป็นต้นไป ตามช่องทางดังนี้
ส่วนกลาง
• กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
• หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
• หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
• สํานักงานธนารักษ์พื้นที่ทั่วประเทศ
ช่องทางออนไลน์
• www.treasury.go.th (บริการออนไลน์ ระบบบริการอิเล็กทรอนิกส์ด้านเหรียญ) โดยการสั่งซื้อผ่านช่องทางออนไลน์ ผู้สั่งซื้อเป็นผู้รับภาระค่าใช้จ่ายในการจัดส่ง
ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999
รัฐบาลไทย-ข่าวทำเนียบรัฐบาล-​โฆษกรัฐบาล เผยฯ ส.อ.ท. ขอบคุณมาตรการสนับสนุนการใช้ยานยนต์ไฟฟ้า EV 3.5 ของรัฐบาล เชื่อมั่นช่วยกระตุ้นการตัดสินใจ เร่งการลงทุนของนักลงทุนในอุตสาหกรรมยานยนต์ไฟฟ้าในไทยได้เพิ่มมากขึ้น
วันศุกร์ที่ 22 ธันวาคม 2566
22/12/2566
​โฆษกรัฐบาล เผยฯ ส.อ.ท. ขอบคุณมาตรการสนับสนุนการใช้ยานยนต์ไฟฟ้า EV 3.5 ของรัฐบาล เชื่อมั่นช่วยกระตุ้นการตัดสินใจ เร่งการลงทุนของนักลงทุนในอุตสาหกรรมยานยนต์ไฟฟ้าในไทยได้เพิ่มมากขึ้น
​โฆษกรัฐบาล เผยฯ ส.อ.ท. ขอบคุณมาตรการสนับสนุนการใช้ยานยนต์ไฟฟ้า EV 3.5 ของรัฐบาล เชื่อมั่นช่วยกระตุ้นการตัดสินใจ เร่งการลงทุนของนักลงทุนในอุตสาหกรรมยานยนต์ไฟฟ้าในไทยได้เพิ่มมากขึ้น
นายชัย วัชรงค์ โฆษกประจําสํานักนายกรัฐมนตรี เปิดเผยว่า สภาอุตสาหกรรมแห่งประเทศไทย (ส.อ.ท.) ขอบคุณรัฐบาลของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ที่เดินหน้าส่งเสริมและสนับสนุนอุตสาหกรรมยานยนต์ไฟฟ้าอย่างต่อเนื่อง โดยเฉพาะมาตรการสนับสนุนการใช้ยานยนต์ไฟฟ้า ระยะที่ 2 (EV 3.5) ที่เห็นว่าจะช่วยกระตุ้นการตัดสินใจลงทุนของนักลงทุนในอุตสาหกรรมยานยนต์ไฟฟ้าในไทยได้เพิ่มมากขึ้นอย่างแน่นอน
โฆษกประจําสํานักนายกรัฐมนตรี กล่าวว่า ภายหลังคณะรัฐมนตรี เมื่อวันที่ 19 ธันวาคม 2566 ได้มีมติรับทราบมาตรการสนับสนุนการใช้ยานยนต์ไฟฟ้า ระยะที่ 2 (EV 3.5) ซึ่งจะมีผลบังคับในช่วงปี 2567-2570 โดยครอบคลุมทั้งรถยนต์นั่ง รถกระบะ และรถจักรยานยนต์ไฟฟ้า เพื่อเป็นการส่งเสริมให้อุตสาหกรรมยานยนต์ไฟฟ้าขยายตัวอย่างต่อเนื่อง และผลักดันไทยก้าวสู่การเป็นศูนย์กลางและฐานการผลิตอุตสาหกรรมยานยนต์ไฟฟ้าชั้นนําในภูมิภาค ทําให้ ส.อ.ท. เชื่อมั่นว่า บริษัทผู้ผลิตยานยนต์ไฟฟ้าที่เข้าร่วมมาตรการดังกล่าวจะเริ่มทยอยลงทุนก่อสร้างโรงงานในไทยตามเงื่อนไข และคาดว่า จะเห็นการผลิตยานยนต์ไฟฟ้าในไทยสําหรับรอบนี้ประมาณช่วงปี 2568-2570 เป็นต้นไป
มาตรการ EV 3.5 มีสิทธิประโยชน์ ทั้งในส่วนเงินอุดหนุน การลดอัตราอากรขาเข้า รถยนต์สําเร็จรูป และการลดอัตราภาษีสรรพสามิต โดยเงินอุดหนุนจะเป็นไปตามประเภทของรถ และขนาดของแบตเตอรี่ ซึ่งกรมสรรพสามิตคาดว่า จะมียานยนต์ไฟฟ้าที่ได้รับการสนับสนุนตลอดระยะเวลา 4 ปี จํานวน 830,000 คัน โดยแบ่งเป็น รถยนต์ไฟฟ้า 454,000 คัน รถจักรยานยนต์ไฟฟ้า 346,000 คัน และรถกระบะไฟฟ้า 30,000 คัน
ทั้งนี้ ยานยนต์ไฟฟ้าป้ายแดงประเภท BEV เดือนพฤศจิกายน 2566 มีการจดทะเบียนใหม่มีจํานวน 11,290 คัน เพิ่มขึ้นจากเดือนพฤศจิกายนปีที่แล้ว 292.29% ส่งผลให้ ระหว่างเดือนมกราคม-พฤศจิกายน 2566 (11 เดือน) มียานยนต์ประเภทไฟฟ้า (BEV) จดทะเบียนใหม่สะสมจํานวน 89,027 คัน เพิ่มขึ้น 391.29%
“นายกรัฐมนตรีส่งเสริมมาตรการสนับสนุนอุตสาหกรรมยานยนต์ไฟฟ้า เช่น มาตรการ E V3.5 เพื่อตอกย้ําถึงความมุ่งมั่นของรัฐบาลที่ต้องการสนับสนุนการลงทุนด้านอุตสาหกรรมยานยนต์ไฟฟ้าเพื่อให้การดําเนินนโยบายของไทยเท่าทันกระแสความท้าทายโลก เพื่อผลักดันไทยสู่การเป็นศูนย์กลางยานยนต์ไฟฟ้าของภูมิภาค รวมทั้งเพื่อสนับสนุนผู้ประกอบการรายเดิมให้มีนโยบายการเปลี่ยนผ่าน จาก ICE ไปสู่ EV ได้อย่างราบรื่น และชักจูงให้บริษัทรถยนต์ EV รายใหม่เข้ามาตั้งฐานผลิตในประเทศอีกด้วย” นายชัย กล่าว
รัฐบาลไทย-ข่าวทำเนียบรัฐบาล-สป.ทส. ลงนามคำรับรองปฏิบัติราชการ 67 มุ่งมั่น “ขยัน ซื่อสัตย์ อดทน มีวินัย” ธำรงไว้ซึ่งประโยชน์สุขของประชาชนและประเทศชาติ
วันศุกร์ที่ 22 ธันวาคม 2566
สป.ทส. ลงนามคํารับรองปฏิบัติราชการ 67 มุ่งมั่น “ขยัน ซื่อสัตย์ อดทน มีวินัย” ธํารงไว้ซึ่งประโยชน์สุขของประชาชนและประเทศชาติ
สป.ทส. ลงนามคํารับรองปฏิบัติราชการ 67 มุ่งมั่น “ขยัน ซื่อสัตย์ อดทน มีวินัย” ธํารงไว้ซึ่งประโยชน์สุขของประชาชนและประเทศชาติ
สป.ทส. ลงนามคํารับรองปฏิบัติราชการ 67 มุ่งมั่น “ขยัน ซื่อสัตย์ อดทน มีวินัย” ธํารงไว้ซึ่งประโยชน์สุขของประชาชนและประเทศชาติ
วันที่ 22 ธันวาคม 2566 เวลา 10.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานลงนามคํารับรองการปฏิบัติราชการกระทรวงทรัพยากรธรรมชาติและสิ่งแวดล้อม ประจําปีงบประมาณ พ.ศ.2567 สํานักงานปลัดกระทรวงทรัพยากรธรรมชาติและสิ่งแวดล้อม (สป.ทส.) และมอบโล่เกียรติคุณให้แก่หน่วยงานในสังกัด สป.ทส. ที่มีผลการดําเนินงานตามคํารับรองการปฏิบัติราชการ 5 คะแนนเต็ม จํานวน 27 หน่วยงาน โดยมีผู้บริหาร และหน่วยงานในสังกัด สป.ทส. ทุกหน่วยงานทั่วประเทศ ร่วมลงนามคํารับรองฯ ณ ห้องประชุม ชั้น 17 กระทรวงทรัพยากรธรรมชาติและสิ่งแวดล้อม และผ่านระบบ VDO Conference
โอกาสนี้ ปกท.ทส. ได้ให้กําลังใจในการทํางานแก่เจ้าหน้าที่ พร้อมฝากให้ทําในสิ่งที่ดี ให้ธํารงอยู่ในความไม่ประมาท ให้มุ่งมั่นทํางานอย่างเต็มกําลังความสามารถ โดยเฉพาะการถ่ายทอดและสร้างการรับรู้ในการทํางานลงสู่ทุกระดับ นอกจากนี้ ขอให้รับฟังความคิดเห็นระหว่างกัน ให้ช่วยกันทํางานด้วยความรัก ความสมัครสมานสามัคคี ซึ่งงานของกระทรวงฯ จะหนักมากขึ้นภายใต้บริบทของการเปลี่ยนแปลงสภาพภูมิอากาศ การลงนามในครั้งนี้ เป็นการให้คํามั่นสัญญาในการปฏิบัติราชการร่วมกันในทุกระดับ ทั้งระดับกระทรวงและสํานักงานปลัดกระทรวงฯ เพื่อให้ส่วนราชการขับเคลื่อนยุทธศาสตร์ชาติ แผนปฏิรูปประเทศและสนองต่อนโยบายของรัฐบาลในภารกิจของกระทรวงฯ โดยมีการวางแผนปฏิบัติราชการ มีการติดตามและประเมินผลการปฏิบัติงานตามแผนปฏิบัติราชการตามหลักเกณฑ์และวิธีการที่ส่วนราชการกําหนด ซึ่งนับเป็นจุดเริ่มต้นของการยึดโยงการทํางานร่วมกันระหว่างผู้บังคับบัญชากับผู้ปฏิบัติ ดังนั้น ขอให้ร่วมกันเป็นครอบครัวใหญ่ของกระทรวงทรัพยากรธรรมชาติและสิ่งแวดล้อม ในการที่จะขับเคลื่อนการทํางานให้มีประสิทธิภาพ โดยยึดหลักการทํางานของรัฐมนตรีว่าการกระทรวงทรัพยากรธรรมชาติและสิ่งแวดล้อม “ขยัน ซื่อสัตย์ อดทน มีวินัย” และขอให้ทํางานด้วยความสุข ดังคําที่ว่า “คนสําราญ งานสําเร็จ เสร็จทุกงาน“ ทั้งนี้ เพื่อประโยชน์สุขของประชาชนและประเทศชาติ สืบไป
รัฐบาลไทย-ข่าวทำเนียบรัฐบาล-“เกณิกา” เผย “พล.ต.อ.พัชรวาท” จัดหนักมอบของขวัญปีใหม่ให้คนไทย ของขวัญเพียบ ทั้งเข้าฟรีอุทยานฯ -แหล่งเที่ยวในสังกัดทั่วประเทศ จากใจ ทส.
วันศุกร์ที่ 22 ธันวาคม 2566
22/12/2566
“เกณิกา” เผย “พล.ต.อ.พัชรวาท” จัดหนักมอบของขวัญปีใหม่ให้คนไทย ของขวัญเพียบ ทั้งเข้าฟรีอุทยานฯ -แหล่งเที่ยวในสังกัดทั่วประเทศ จากใจ ทส.
“เกณิกา” เผย “พล.ต.อ.พัชรวาท” จัดหนักมอบของขวัญปีใหม่ให้คนไทย ของขวัญเพียบ ทั้งเข้าฟรีอุทยานฯ -แหล่งเที่ยวในสังกัดทั่วประเทศ จากใจ ทส.
วันที่ 22 ธ.ค. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึงของขวัญปีใหม่ให้แก่ประชาชน ในปี พ.ศ.2567 ของกระทรวงทรัพยากรรรรมชาติและสิ่งแวดล้อม ในเทศกาลปีใหม่ นอกจาก พล.ต.อ.พัชรวาท วงษ์สุวรรณ รองนายกรัฐมนตรี และรมว.ทรัพยากรธรรมชาติและสิ่งแวดล้อม (ทส.)จะมีจุดบริการประชาชนทั่วประเทศพร้อมแจกกล้าไม้ รวมถึงยกเว้นค่าเข้าชมพิพิธภัณฑ์ซากดึกดําบรรธรณีวิทยาและธรรมชาติวิทยา จํานวน 7 แห่งแล้วนั้น
น.ส.เกณิกา กล่าวต่อว่า กระทรวงทรัพยากรรรรมชาติและสิ่งแวดล้อม ยังมีของขวัญให้คนไทยอย่างต่อเนื่องในปี 67 อาทิ ออกหนังสืออนุญาต หรือใบอนุญาตโครงการจัดที่ดินทํากินและอยู่อาศัยให้ชุมชนตามนโยบายรัฐบาล คทช. โครงการอนุรักษ์ฟื้นฟูพัฒนา แหล่งน้ํา และบริหารจัดการน้ํา แจกกล้าไม้ป่าชายเลนกว่าแสนต้น ให้คําแนะนําและองค์ความรู้ด้านสิ่งแวดล้อมตลอดปี 67 ยกเว้นค่าเข้าและบริการในวันสําคัญ เป็นต้น และนี่คือการสร้างสุขให้คนไทย จากใจ ทส.โดยประชาชนจะเดินทางอุ่นใจตลอดเส้นทาง ด้วยบริการจุดแวะพักบนถนนสายหลักและถนนสายรอง รวมทั้งมีศูนย์ช่วยเหลือและอํานวยความสะดวกแก่นักท่องเที่ยว
นอกจากนี้ พี่น้องประชาชนที่วางแผนท่องเที่ยวทางธรรมชาติ ด้านกรมทรัพยากรธรณี จะเปิดให้ประชาชนเข้าฟรีพิพิธภัณฑ์ ซากดึกดําบรรพ์ธรณีวิทยา และธรรมชาติวิทยา 7 แห่ง ตั้งแต่วันที่ 29 ธ.ค. 66 – 1 ม.ค. 67 ได้แก่ พิพิธภัณฑ์ซากดึกดําบรรพ์ ธรณีวิทยาและธรรมชาติวิทยา จ.ลําปาง พิพิธภัณฑ์สิรินธร จ.กาฬสินธุ์ ศูนย์ศึกษาวิจัยและพิพิธภัณฑ์ไดโนเสาร์ จ.ขอนแก่น พิพิธภัณฑ์สถานแห่งชาติธรณีวิทยาเฉลิมพระเกียรติ จ.ปทุมธานี ศูนย์วิจัยทรัพยากรแร่และหิน จ.ระยอง พิพิธภัณฑ์ซากดึกดําบรรพ์ ธรณีวิทยาและธรรมชาติวิทยา จ.สุราษฎร์ธานี พิพิธภัณฑ์แร่และหิน ถนนพระรามที่ 6 กรุงเทพฯ เพื่อเป็นสถานที่ท่องเที่ยวทางเลือกให้กับคนไทยในช่วงเทศกาลปีใหม่นี้
ด้านกรมทะเลฯ ก็จะเปิดให้คนไทยได้เข้าชมสถานแสดงพันธุ์สัตว์น้ําภูเก็ต ในวันที่ 1 ม.ค. 67 พร้อมทั้งเข้าชมป่าชายเลนในเมืองเพื่อการท่องเที่ยว เข้าชมโครงการพัฒนาบ่อน้ําพุร้อนเค็มและป่าชายเลนในเมือง ขณะที่กรมอุทยานแห่งชาติ สัตว์ป่า และพันธุ์พืช เข้าฟรีอุทยานแห่งชาติ สําหรับคนไทย และยานพาหนะ เข้าฟรีเขตรักษาพันธุ์สัตว์ป่า 62 แห่ง และเขตห้ามล่าสัตว์ป่า 96 แห่ง ระหว่างวันที่ 31 ธ.ค. 66 – 1 ม.ค. 67 และองค์การสวนพฤกษศาสตร์ มอบบัตรเข้าฟรีสวนพฤกษศาสตร์สมเด็จพระนางเจ้าสิริกิติ์ 1,072 ใบ ระยะเวลา 1 ปี ไม่จํากัดจํานวนครั้ง
“ของขวัญทั้งหมดนี้เป็นเพียงส่วนหนึ่งที่เป็นความตั้งใจของรัฐบาลและ พล.ต.อ.พัชรวาท ที่ต้องการสร้างความสุขให้กับพี่น้องคนไทย เพื่อพี่น้องคนไทยมีคุณภาพชีวิตที่ดี”